|  |
| --- |
| Številka: 007-389/2019/18 |
| Ljubljana, dne 12. 7. 2019 |
| EVA 2019-2550-0052 |
| **GENERALNI SEKRETARIAT VLADE REPUBLIKE SLOVENIJE****Gp.gs@gov.si** |
| **ZADEVA: Uredba o spremembah Uredbe** **o podatkih v evidenci vrednotenja – predlog za obravnavo** |
| **1.** | Predlog sklepov vlade: |
| Na podlagi osmega odstavka 40. člena Zakona o množičnem vrednotenju nepremičnin (Uradni list RS, št. 77/17 in 33/19) je Vlada Republike Slovenije na seji dne ………. pod točko … sprejela naslednji sklep:Vlada Republike Slovenije je izdala Uredbo o spremembah Uredbe o podatkih v evidenci vrednotenja in jo objavi v Uradnem listu Republike Slovenije. Stojan TRAMTEGENERALNI SEKRETARSklep prejmejo:* Ministrstvo za okolje in prostor
* Ministrstvo za okolje in prostor, Geodetska uprava Republike Slovenije
* Ministrstvo za finance
* Služba Vlade Republike Slovenije za zakonodajo
* Urad Vlade Republike Slovenije za komuniciranje
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov: /** |
| **3.a Osebe, odgovorne za strokovno pripravo in usklajenost gradiva:** |
| * Simon ZAJC, minister, Ministrstvo za okolje in prostor
* Aleš PRIJON, državni sekretar, Ministrstvo za okolje in prostor
* Tomaž PETEK, generalni direktor, Geodetska uprava Republike Slovenije
* mag. Dušan MITROVIĆ, direktor Urada za množično vrednotenje nepremičnin, Geodetska uprava Republike Slovenije
 |
| **3. b Zunanji strokovnjaki, ki so sodelovali pri pripravi dela ali celotnega gradiva: /** |
| **4. Predstavniki vlade, ki bodo sodelovali pri delu državnega zbora: /** |
| **5. Kratek povzetek gradiva:** Z Zakonom o množičnem vrednotenju nepremičnin (Uradni list RS, št. 77/17 in 33/19; v nadaljnjem besedilu: ZMVN-1) je bilo za potrebe množičnega vrednotenja nepremičnin določeno oblikovanje evidence vrednotenja kot posebne namenske evidence. Za nekatere podatke, ki se uporabljajo za množično vrednotenje nepremičnin, je evidenca vrednotenja matična evidenca, saj se podatki vanjo evidentirajo na podlagi vprašalnikov. Taki podatki so podatki o posebnih enotah vrednotenja. Dne 22. junija 2019 je začel veljati Pravilnik o spremembah in dopolnitvah Pravilnika o vsebini vprašalnikov za pridobivanje podatkov za potrebe množičnega vrednotenja (Uradni list RS, št. 39/19), s katerim so bile uveljavljene nekatere spremembe podatkov, ki se zbirajo z vprašalniki od oseb, ki opravljajo dejavnost. Osebam, ki opravljajo dejavnost, so bili konec junija 2019 že posredovani vprašalniki. S predmetno uredbo je potrebno zagotoviti uskladitev evidence vrednotenja z že uveljavljenimi spremembami podatkov, ki se zbirajo z vprašalniki, ter na ta način zagotoviti, da se bodo zbrani podatki izkazali v evidenci vrednotenja ter tudi uporabili za potrebe množičnega vrednotenja (t.j. za oblikovanje modelov vrednotenja ter za pripis posplošene vrednosti nepremičninam).ZMVN-1 je prvotno predvideval, da bo do prvega pripisa posplošenih vrednosti nepremičninam na novi pravni podlagi prišlo 1. avgusta 2019. Skladno s tem je bilo v Uredbi o podatkih v evidenci vrednotenja (Uradni list RS, št. 43/18) določeno, da se uporaba nekaterih določb zamakne na 1. avgust 2019. V teh določbah so namreč določene vsebine, ki se jih bo lahko določilo šele na podlagi sprejetih modelov vrednotenja. Z Zakonom o spremembah in dopolnitvah Zakona o množičnem vrednotenju nepremičnin (Uradni list RS, št. 33/19) se je rok za pripis novih posplošenih vrednosti nepremičninam po pravilih ZMVN-1 zamaknil na 1. april 2020. Z novim datumom je potrebno uskladiti začetek uporabe nekaterih določb Uredbe o podatkih v evidenci vrednotenja. Predlagana Uredba o spremembah Uredbe o podatkih v evidenci vrednotenja mora biti uveljavljena do 31. julija 2019, saj sicer njena uveljavitev v delu prilagoditve datuma izvedbi množičnega vrednotenja nepremičnin zaradi vsebinske izpolnitve določbe prvotne določbe 13. člena uredbe, za katero se predlaga sprememba, ne bo več mogoča.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | **NE** |
| b) | usklajenost slovenskega pravnega reda s pravnim redom Evropske unije | **NE** |
| c) | administrativne posledice | **NE** |
| č) | gospodarstvo, zlasti mala in srednja podjetja ter konkurenčnost podjetij | **NE** |
| d) | okolje, vključno s prostorskimi in varstvenimi vidiki | **NE** |
| e) | socialno področje | **NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | **NE** |
| 7. a Predstavitev ocene finančnih posledic nad 40.000 EUR: /  |
| 7.b Predstavitev ocene finančnih posledic pod 40.000 EUR: / |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | **NE** |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | **NE** |
| Predlog Uredbe o spremembah Uredbe o podatkih v evidenci vrednotenja se sprejema zaradi uskladitve s sprejetim Zakonom o spremembah in dopolnitvah Zakona o množičnem vrednotenju nepremičnin ter zaradi uskladitve s Pravilnikom o spremembah in dopolnitvah Pravilnika o vsebini vprašalnikov za pridobivanje podatkov za potrebe množičnega vrednotenja. Glede na naravo in vsebino gradiva njegova objava na spletni strani ministrstva oziroma javna obravnava ni potrebna, saj je bila javna objava in usklajevanje vsebine izvedeno že pri pripravi gradiv, s katerimi se Uredba o podatkih v evidenci vrednotenja usklajuje.  |  |
| **10. Pri pripravi gradiva so bile upoštevane zahteve iz Resolucije o normativni dejavnosti** | **NE** |
| **11. Gradivo je uvrščeno v delovni program vlade** | **NE** |
|  | **Marko Maver****državni sekretar** |

PREDLOG

 EVA 2019-2550-0052

Na podlagi osmega odstavka 40. člena Zakona o množičnem vrednotenju nepremičnin (Uradni list RS, št. 77/17 in 33/19) Vlada Republike Slovenije izdaja

**UREDBO**

**o spremembah Uredbe o podatkih v evidenci vrednotenja**

**1. člen**

V Uredbi o podatkih v evidenci vrednotenja (Uradni list RS, št. 43/18) se v 7. členu četrti odstavek spremeni tako, da se glasi:

»(4) Podatki o dejavnosti posebne enote vrednotenja so naslednji:

1. za proizvodnjo električne energije:
* oznaka merilnega mesta,
* vrsta vira energije,
* električna moč na pragu elektrarne,
* toplotna moč na pragu elektrarne, če elektrarna soproizvaja ogrevno toploto ali tehnološko paro,
* prihodki od prodaje električne energije in sistemskih storitev,
* količina proizvedene električne energije na pragu,
* količina prodane rezerve delovne moči za terciarno regulacijo frekvence,
* količina prodane električne energije,
* podatki o prejetih podporah,
* stroški materiala, storitev in dela, povezani s proizvodnjo električne energije,
* stroški dajatev in drugi stroški, povezani s proizvodnjo električne energije,
* podatki o življenjski dobi, obnovah in nadgradnjah elektrarne,
* podatki o električni in toplotni moči, življenjski dobi, obnovah in nadgradnjah za vsak blok, če ima elektrarna več kot en blok;
1. za opravljanje pristaniške dejavnosti:
* tip pristanišča,
* število privezov v vodi,
* število namestitev plovil v hangarju,
* število namestitev plovil na suhem,
* prihodki pristaniške dejavnosti,
* stroški pristaniške dejavnosti;
1. za opravljanje dejavnosti bencinskih servisov:
* tip bencinskega servisa,
* letna količina prodanih motornih goriv na bencinskem servisu,
* letni prihodki na bencinskem servisu,
* letni neposredni stroški prodaje motornih goriv, trgovskega blaga in storitev na bencinskem servisu,
* določeni letni posredni stroški prodaje, ki se nanašajo na prodajo motornih goriv, trgovskega blaga in storitev na bencinskem servisu,
* letni stroški nadomestil za uporabo površin ob avtocestah in hitrih cestah,
* za bencinske servise ob avtocestah in hitrih cestah letni stroški obratovanja, rednega in investicijskega vzdrževanja, varovanja in upravljanja površin počivališča.«.

**2. člen**

V 13. členu se datum »1. avgusta 2019« nadomesti z datumom »1. aprila 2020«.

**KONČNA DOLOČBA**

**3. člen**

Ta uredba začne veljati naslednji dan po objavi v Uradnem listu Republike Slovenije.

Vlada Republike Slovenije

 Marjan Šarec

 predsednik

Št.

Ljubljana, dne

EVA 2019-2550-0052

O b r a z l o ž i t e v:

#### I. Pravna podlaga za sprejem uredbe

Pravna podlaga za sprejem Uredbe o spremembah Uredbe o podatkih v evidenci vrednotenja je osmi odstavek 40. člena Zakona o množičnem vrednotenju nepremičnin (Uradni list RS, št. 77/17 in 33/19; v nadaljnjem besedilu: ZMVN-1), ki določa, da Vlada Republike Slovenije določi podrobnejše podatke, ki se vodijo ali izkazujejo v evidenci vrednotenja, opis teh podatkov ter način njihovega pridobivanja.

II. Vsebinska obrazložitev predlaganih rešitev

**K 1. členu**

Z ZMVN-1 je bilo za potrebe množičnega vrednotenja nepremičnin določeno oblikovanje evidence vrednotenja kot posebne namenske evidence. V to evidenco se prevzemajo podatki iz drugih uradnih evidenc, za nekatere podatke pa je ta evidenca matična in se vanjo evidentirajo na podlagi vprašalnikov. Taki podatki so podatki o posebnih enotah vrednotenja, ki se z vprašalniki zberejo neposredno od oseb, ki opravljajo dejavnost posebnih enot vrednotenja.

Zbiranje podatkov z vprašalniki ureja 41. člen ZMVN-1, ki določa, da vsebino vprašalnikov predpiše minister, pristojen za izvajanje množičnega vrednotenja, v soglasju z ministrom, pristojnim za finance. Dne 22. junija 2019 je začel veljati Pravilnik o spremembah in dopolnitvah Pravilnika o vsebini vprašalnikov za pridobivanje podatkov za potrebe množičnega vrednotenja (Uradni list RS, št. 39/19), s katerim so bile uveljavljene nekatere spremembe podatkov, ki se zbirajo z vprašalniki od oseb, ki opravljajo dejavnost. Vsebina pravilnika je bila usklajena medresorsko kot tudi z zunanjimi deležniki, ki predstavljajo osebe, ki opravljajo dejavnost. Osebam, ki opravljajo dejavnost, so bili konec junija 2019 že posredovani vprašalniki. S predmetno uredbo je potrebno zagotoviti uskladitev evidence vrednotenja z že uveljavljenimi spremembami podatkov, ki se zbirajo z vprašalniki. Na ta način se zagotovi, da se bodo zbrani podatki tudi izkazali v evidenci vrednotenja ter se posledično lahko uporabili za oblikovanje modelov vrednotenja kot tudi za končni pripis posplošene vrednosti nepremičninam.

K 2. členu

ZMVN-1 je prvotno predvideval, da bo do prvega pripisa posplošenih vrednosti nepremičninam na novi pravni podlagi prišlo 1. avgusta 2019, zato je bilo v Uredbi o podatkih v evidenci vrednotenja (Uradni list RS, št. 43/18) določeno, da se uredba začne uporabljati 11. oktobra 2018 (t.j. po roku, ki ga je ZMVN-1 določil za vzpostavitev evidence vrednotenja), razen 6. člena, prvega odstavka 7. člena in 10. člena uredbe, ki naj bi se začeli uporabljati šele 1. avgusta 2020. V omenjenih členih so namreč določene vsebine, ki se jih bo lahko določilo šele na podlagi sprejetih modelov vrednotenja. Z Zakonom o spremembah in dopolnitvah Zakona o množičnem vrednotenju nepremičnin (Uradni list RS, št. 33/19) se je rok za izvedbo novega množičnega vrednotenja nepremičnin po pravilih ZMVN-1 zamaknil na 31. marec 2020. Do pripisa novih posplošenih vrednosti nepremičninam ter do prve določitve podatkov iz 6. člena, prvega odstavka 7. člena in 10. člena uredbe pride 1. aprila 2020. Z novim datumom je potrebno uskladiti začetek uporabe nekaterih določb Uredbe o podatkih v evidenci vrednotenja.

**K 3. členu**

Člen določa začetek veljavnosti uredbe, ki je zaradi nujnosti čimprejšnjega začetka njenega učinkovanja določen za naslednji dan po objavi v Uradnem listu Republike Slovenije.